钦定古今图书集成/明伦汇编/氏族典/第215卷 > 何玮
## 钦定古今图书集成/明伦汇编/氏族典/第215卷 > 何玮

按《元史何伯祥传》，“伯祥子玮，始袭父职，知易州，兄行
军千户卒，玮复袭之，镇亳州，从围襄樊，宋将夏贵率
舟师来救，玮率众死战，贵败走。至元十一年，丞相伯
颜受命伐宋，辟玮为帐前都镇抚。宋丞相贾似道率
舟师拒于丁家洲，玮将勇敢士出战，夺舟千馀艘，似
道遁去，授武德将军、管军总管。宋既平，进怀远大将”
军、太平路军民达鲁花赤，俄陞昭勇大将军，行户部
尚书、两淮都转运使。十八年，擢参议中书省事。二十
年，擢为江浙按察使。二十二年，改大名路总管。二十
八年，迁湖南宣慰使。三十一年，拜中书参知政事。大
德四年，授侍御史，以母病辞。七年，授御史中丞，以疾
去位。武宗即位于上都，授太子副詹事，遣使促使就
职。复遥授平章政事，商议中书省事。至大元年，迁太
子詹事，兼卫率使。俄拜中书左丞，擢河南行省平章
政事，提调屯田事。三年，改河南行尚书省平章政事。
卒。赠太傅、开府仪同三司、上柱国，追封梁国公，谥文
正。